**Templed Buddiannau Cyfreithlon**

**Hysbysiad Preifatrwydd**

1. Drwy roi eich gwybodaeth bersonol i ni rydych yn cydnabod trwy hyn mai Cyngor Bwrdeistref Sirol Castell-nedd Port Talbot yw'r Rheolwr Data ar gyfer yr holl wybodaeth bersonol rydych chi'n ei darparu ar y ffurflen hon (at ddiben Rheoliad Diogelu Data Cyffredinol 2016 (GDPR) a Deddf Diogelu Data 2018 (DPA)).

2. Bydd y data personol rydym yn ei gasglu gennych trwy'r ffurflen hon yn cael ei ddefnyddio gan y cyngor (yn unol â'i rwymedigaeth i gyflawni ei swyddogaethau statudol a busnes amrywiol) at y dibenion canlynol:

*(Bydd angen i'r swyddogion nodi manylion bras holl ddibenion defnyddio'r data personol yma (e.e. byddai swyddogion cynllunio'n nodi "rheoli datblygiad cynllunio" a/neu "gorfodi cynllunio")).*

3. Fel rheolwr data, mae'n ofynnol i'r cyngor, o dan y GDPR, eich hysbysu o ba rai o "Amodau Prosesu Data" Erthygl 6 y GDPR y mae'n dibynnu arnynt i brosesu'ch data personol yn gyfreithlon. Yn hyn o beth, sylwer mewn perthynas â'r data a ddarperir gennych chi ar y ffurflen hon, ein bod yn dibynnu ar yr amodau canlynol o Erthygl 6):

“Mae prosesu data'n angenrheidiol at ddibenion buddiannau cyfreithlon a ddefnyddir gan y rheolwr neu drydydd parti, oni bai fod y fath fuddiannau'n cael eu trechu gan fuddiannau neu hawliau a rhyddid sylfaenol gwrthrych y data sy'n gofyn am ddiogelu'r data personol, yn enwedig pan fydd gwrthrych y data yn blentyn. (Erthygl 6(dd) y GDPR).

4. *(Mae'n rhaid i'r swyddogion ddewis un o'r datganiadau gwahanol canlynol yn unig.* *Os ydych yn dewis yr ail ddatganiad, mae angen i chi hefyd restru'r trydydd partïon rydym yn rhannu'r wybodaeth hon â hwy oddi tano).*

**Opsiwn 1**

Ni fyddwn yn rhannu'ch data personol ag unrhyw drydydd parti (h.y. pobl/cyrff/endidau y tu allan i'r cyngor) oni bai fod angen i ni wneud hynny yn ôl y gyfraith.

**Opsiwn 2**

Gallwn rannu eich data personol yn ddiogel â'r trydydd partïon canlynol (h.y. pobl/cyrff/endidau y tu allan i'r cyngor) yn unol â'r trefniadau rhannu data sydd gennym ar waith gyda'r trydydd partïon hynny.

*(Rhestrwch yr holl drydydd partïon yma)*

5. Bydd yr wybodaeth bersonol a gesglir gennych ar y ffurflen hon yn cael ei chadw gan y cyngor am gyfnod o:

*(Naill ai rhestrwch nifer y blynyddoedd yma NEU gyfnod penodol (e.e. 6 blynedd ar ôl i chi orffen eich cyflogaeth)).*

6. Byddem yn eich hysbysu bod gennych yr hawl, o dan Ethygl 21 y GDPR, i wrthwynebu i'r awdurdod ar unrhyw adeg am y ffaith ein bod yn prosesu'ch data personol at ddibenion cynnal tasg gyhoeddus neu arfer ein hawdurdod swyddogol.

7. Ni fydd y cyngor yn trosglwyddo unrhyw elfen o'ch data personol y tu allan i'r Undeb Ewropeaidd. Bydd holl waith prosesu eich data personol gennym yn cael ei wneud yn y Deyrnas Unedig neu yng ngwledydd eraill yr Undeb Ewropeaidd.

8. Ni fydd y cyngor yn defnyddio'ch data personol at ddibenion gwneud penderfyniadau awtomataidd.

9. Sylwer, o dan y GDPR, y rhoddir yr hawliau canlynol i unigolion mewn perthynas â'u data personol:

i. Yr hawl i gael mynediad at eu data personol a gedwir gan reolwr data.

ii. Yr hawl i gywiro data gwallus gan reolwr data.

iii. Yr hawl i ddileu eu data (mewn rhai amgylchiadau cyfyngedig).

iv. Yr hawl i gyfyngu ar brosesu eu data gan reolwr data (mewn rhai amgylchiadau cyfyngedig).

v. Yr hawl i wrthwynebu i'w data gael ei ddefnyddio ar gyfer marchnata uniongyrchol.

vi. Yr hawl i drosglwyddo data (h.y. trosglwyddo data'n electronig i reolwr data arall).

Gellir cael mwy o wybodaeth am yr holl hawliau uchod ar wefan y Comisiynydd Gwybodaeth: www.ico.org.uk.

10. Os oes gennych unrhyw ymholiadau am ein defnydd o'ch data personol, rydych yn dymuno cael mynediad at yr un data neu rydych am wneud cwyn am brosesu'ch data personol, ysgrifennwch at Swyddog Diogelu Data'r cyngor yn y cyfeiriad canlynol: Cyfarwyddiaeth Cyllid a Gwasanaethau Corfforaethol, Canolfan Ddinesig, Port Talbot SA13 1PJ.

11. Sylwer os ydych yn cyflwyno cais neu gŵyn i Swyddog Diogelu Data'r cyngor (gweler rhif 9 uchod) ac rydych yn anfodlon ar ymateb y cyngor, mae hawl gennych i gwyno'n uniongyrchol i Swyddfa'r Comisiynydd Gwybodaeth. Gellir dod o hyd i fanylion cyswllt Swyddfa'r Comisiynydd a mwy o wybodaeth am eich hawliau ar wefan y comisiynydd yn [www.ico.org.uk](http://www.ico.org.uk).